Zapions

Zapions () ir ēka Atēnu Nacionālajā dārzā Grieķijas galvaspilsētas Atēnu centrā. Ēku izmanto gan oficiālajām, gan privātajām sanāksmēm un ceremonijām.

 Būvniecība 
1869. gadā Grieķijas parlaments atvēlēja 80 000 km2 publiskās zemes starp Pils dārziem un seno Olimpisko Zeva templi ēkas būvniecībai. Zapions bija pirmā ēka, kas tika uzcelta speciāli olimpiskajām spēlēm. Ēkas pamatakmens pēc nelielas kavēšanās tika ielikts 1874. gada 20. janvārī. Šo ēku projektēja dāņu arhitekts Teofils Hansens. Zapiona atvēršana notika 1888. gada 20. oktobrī.

600px|center|thumb|Zapiona ēka no dienvidiem.

 Vēsture 
200px|thumb|left|Skats no paukošanas sacensībām 1896. gada vasaras olimpiskajās spēlēs.
Zapions 1896. gada vasaras olimpiskajās spēlēs tika izmantots kā paukošanas sacensību norises vieta. Pēc desmit gadiem, 1906. gada neoficiālajās olimpiskajās spēlēs ēkas teritoriju izmantoja kā olimpisko ciematu. No 1998. gada līdz 1999. gadam un 2004. gada olimpisko spēļu laikā ēka kalpoja kā rīkotājkomitejas (ATHOC) atrašanās vieta, kā arī 2004. gada spēļu laikā bija centrālais sakaru centrs.

1938. gadā Zapiona telpās sāka darboties Atēnu radiostacija, kas ir valsts pirmā nacionālā raidorganizācija. Ēkā turpināja darboties Nacionālais radio fonds līdz Radio nama atklāšanai 1970. gadā.

Zapionā ir notikuši arī vairāki vēsturiski notikumi, tostarp svarīgu dokumentu parakstīšana, piemēram, par Grieķijas pievienošanos Eiropas Kopienai 1979. gada maijā.

 Atsauces 

 Ārējās saites 
Official Zappeion Megaron Website
Virtual Tour of the Zappeion
Zappeion Remodelling Project, 2000
Old Photos of Zappeion

Kategorija:Celtnes un būves Atēnās
Kategorija:1896. gada vasaras olimpisko spēļu norises vietas
Kategorija:1Olimpiskās norises vietas paukošanā